Lentoasema

thumb|300px|[[Kiitotie Helsinki-Vantaan lentoasemalla Vantaalla.]] thumb|300px|[[Frankfurtin lentoasema]] thumb|300px|[[Tampere-Pirkkalan lentoaseman terminaali 2.]] 300px|thumb|[[Maputon kansainvälinen lentoasema.]]

Lentoasema on säännöllistä lentoliikennettä varten rakennettu alue, jota käytetään ilma-alusten lentoonlähtöön ja laskuun. Virallisen määritelmän mukaan lentoasema on lentopaikka, jossa ilmaliikennepalvelu on pysyvästi järjestetty.

Lentoasemia on olemassa matkustaja-, ja rahtiliikennettä, siviili-ilmailua ja sotilaskäyttöä varten. Lentoasemat jaetaan alueellisiin ja kansainvälisiin sen mukaan, tapahtuuko kentältä valtioiden välisiä lentoja. Lentoaseman on myös täytettävä useita kriteerejä mm. lennonjohdosta ja kiitoteiden pituuksista saavuttaakseen kansainvälisen lentoaseman statuksen.

Lentoasema koostuu useasta eri osa-alueesta. Osa-alueet riippuvat lentokentän käyttötarkoituksesta. Pelkkään sotilaskäyttöön tarkoitetulla lentoasemalla ei esimerkiksi ole matkustajaterminaalia.

Lentokenttäalue
Lentokenttäalue on lentoaseman keskeisin alue, johon kuuluvat lentokoneiden lentoonlähtöön ja laskuun käyttämät kiitotiet, rullaustiet, asematasot sekä maasto ja rakennukset tai rakennusten osat, joihin yleisöllä ei ole vapaata pääsyä. Hieman epätarkemmin ilmaistuna lentokenttä tarkoittaa turva-aidan sisäpuolella olevaa aluetta.

Liikennealue
Liikennealue (lentoliikennealue) on lentoaseman osa, jota ilma-alukset käyttävät lentoonlähtöön, laskuun ja rullaukseen. Asemataso ei kuulu liikennealueeseen.

Matkustajaterminaali
Matkustajaterminaali on näkyvä osa lentoasemaa, sen lähtöaulassa tehdään lähtöselvitys, turvatarkastus, rajatarkastus ja sieltä aulakuormaajat siirtävät matkatavarat lentokoneen ruumaan. Muita terminaalin osia ovat tuloaulat, matkatavaroiden luovutusalueet, VIP-huoneet ja yleiset tilat. Porttialueelle pääsevät vain matkustajat lentokoneeseen siirtymistä tai koneesta poistumista varten.

Matkustajaterminaalin yhteydessä on usein kauppoja (esimerkiksi tax-free), ravintoloita, kahviloita ja muita palveluja.

Liikelentoterminaali
Liikelentoterminaalissa palvellaan matkustajia, jotka käyttävät liikelentoyhtiöiden, ilmavoimien tai valtion ilma-aluksia, yksityis- tai yleisilmailukoneita tai ambulanssilentoja.

Rahtiterminaali
Rahtiterminaalissa tapahtuu lentokoneiden kuljettaman rahtitavaran ja postin vastaanotto, käsittely ja luovutus.

Maaliikennealue
Maaliikennealue käsittää lentoasema-alueen tiet, pysäköintialueet, linja-autopysäkit, taksiasemat ja huoltoväylät.

Muut alueet
Lentoasemalla on myös tiloja lentokoneiden huoltoa varten, pelastusasema, lennonjohtotorni, usein myös hotelli sekä tiloja monenlaista muuta tarvittavaa palvelua varten.

Suurimmat lentoasemat
1) Määrä sisältää kauttakulkurahdin

Katso myös

 * Luettelo valtioista lentoasemien määrän mukaan
 * Suomen lentoasemat ja -paikat

Aiheesta muualla

 * Kv. lentoasemien matkustajaliikenteen 30 suurinta kenttää
 * Airports Council International -yhdistys

Lughawe Flyhthæfen مطار Aeropuerto ܒܝܬ ܛܘܣܐ Pepo'atãrupa Aeroport Bandar udara Lapangan terbang বিমানবন্দর Bandhar udhara Аэрапорт Аэрапорт Aerodrom Летище Aeroport Tugpahanan Letiště Maes awyr Lufthavn Flughafen Lennujaam Αεροδρόμιο Airport Aeropuerto Flughaveno Aireportu fa:فرودگاه Aéroport Aerfort Aeroporto 공항 विमानक्षेत्र Zračna luka Flugvöllur Aeroporto שדה תעופה ವಿಮಾನ ನಿಲ್ದಾಣ აეროპორტი Әуежай Аэропорт Ayeropò Ayroporto Aëroportus Lidosta Oro uostas Lochhave Repülőtér Аеродром विमानतळ လေယာဉ်ကွင်း Ehēcalquixohuayān Vliegveld विमानस्थल 空港 Flyplass Lufthamn Aeropòrt Lotnisko Aeroporto Aeroport Antanka pampa Аэропорт Aeroporti Ariuportu Airport Letisko Letališče Aerodrom Aerodrom Flygplats Paliparan வானூர்தி நிலையம் Һава аланы విమానాశ్రయం ท่าอากาศยาน Sân bay Ples balus Havaalanı Аеропорт ہواگاہ Vliegpling Luparan wuu:机场 פליפעלד 飛機場 Uora ousts 機場